Besluit om te verander! :: Ministries Worldwide - devotionals - devotional - christian devotional - market place ministry - christian site - clean humor - dagstukkies - christelike dagstukkies - inspiration for today - inspirasie vir vandag
Besluit om te verander!
As jy regtig ernstig oor verandering is jyself die eerste persoon wat jy moet ken. Dis menslik om almal te analiseer, behalwe jouself. As jy nie gemaklik is met jouself nie, sal jy nie met ander gemaklik wees nie. As jy nie in jouself glo nie, sal dit jou lewe ondermyn. 'n Huweliksberader sê, 'Die belangrikste verhouding wat jy ooit sal hê, is met jouself. Jy moet eerstens jou eie beste vriend wees.' Hoe kan jy egter beste vriende wees met iemand wat jy nie ken, respekteer of eens van hou nie? Die antwoord is om te bepaal wat jou Goddelike roeping is, en daarna te streef om die persoon te word. Dit sal nie oornag gebeur nie. Dis 'n proses wat eerlikheid, gereelde berou en konstante selfberisping vereis. As jy toegewy is, sal God jou egter help.
As jy wil verander Is die eerste persoon wat jy moet verander, jyself. Dokter Samuel Johnson het gesê, 'Die persoon wat so min kennis van die menslike natuur het dat hy geluk najaag deur enigiets anders as sy eie gesindheid te probeer verander, sal sy lewe op vrugtelose pogings mors en die leed wat hy probeer verminder, net vermeerder.' Die Bybel sê, 'Ondersoek julleself.' Dis slegs wanneer ons selfondersoek voor God doen, wat ons vasstel waar die ware stryd lê. Dan het ons 'n keuse. Jy kan soos die pasiënt wees wat vasgestel het dat hy ernstige gesondheidsprobleme het. Toe die dokter sy x-strale aan hom wys en voorstel dat die man 'n operasie moet ondergaan, het hy gevra, 'Reg, dokter, maar hoeveel sal dit kos net om die x-strale te verbeter?' Of, jy kan besluit om te verander!